open-index/open-wikipedia-markdown huggingface dataset:
קפטן תחתונים והתכססנות השטנית של אסלת טורבו 2000

**קפטן תחתונים והתכססנות השטנית של אסלת טורבו 2000** (באנגלית: ***Captain Underpants and the Tyrannical Retaliation of the Turbo Toilet 2000***) הוא הספר האחד עשר בסדרת ספרי קפטן תחתונים מאת דאב פילקי. הוא יצא לאור ב-26 באוגוסט 2014.
## עלילה
בספר המשך זה מפלקת הפורצלן ברחה מהכלא בכוכב אורנוס והיא חוזרת לכדור הארץ לנקום את נקמתן של האסלות המחוסלות. גורל האנושות מונח שוב בידיהם של ג'ורג', הרולד וקפטן תחתונים, אבל הם מסובכים עד מעל הראש עם זוג כפילים סודיים וצוות מורים שירד מהפסים.

## דמויות
* **ג'ורג' בירד והרולד הצ'ינס** – חברים טובים בכיתה ד' אשר נוהגים לצייר ביחד רצועות קומיקס שונות.
* **בנג'מין "בן" פיפיש/קפטן תחתונים** – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
* **מלוין מלשנוב** – הגאון של הכיתה, אבל מלשן. מרכיב משקפיים ולובש עניבת פרפר, בספר השישי הופך את עצמו לילד נזלת רובוטי כתוצאה מניסוי שהשתבש.
* **סולו** – אוגר המחמד של ג'ורג' והרולד.
* **קרקר** – פטרודקטיל מחמד שג'ורג' והרולד מחיים, והוא ממשיך לגדול במהלך הסדרה.
* **האסלות המחסלות** – האסלות אכזריות האוכלות בני אנוש.
* 

קטגוריה:ספרי קפטן תחתונים
קטגוריה:ספרי 2014
קטגוריה:ספרי ילדים ונוער
קטגוריה:קפטן תחתונים
קפטן תחתונים והסיפור הסוער של סר סרחונסקי

**קפטן תחתונים 12 והסיפור הסוער של סר סרחונסקי** (באנגלית: ***Captain Underpants and the Sensational Saga of Sir Stinks-A-Lot***) הוא הספר השנים עשר והאחרון בסדרת ספרי קפטן תחתונים מאת דאב פילקי. הספר יצא לאור ב-25 באוגוסט 2015.

## עלילה
מר זדון, המורה הנקמני להתעמלות של ג'ורג' והרולד, מצא דרך מסריחה להפוך את כל התלמידים לילדים קששבים צייתנים ומשולמים. כשהעיר פיקווה מכוסה ענן צחנה רעיל רק אף סתום יציל את הילדים.

## דמויות
* **ג'ורג' בירד והרולד הצ'ינס** – חברים טובים בכיתה ד' אשר נוהגים לצייר ביחד רצועות קומיקס שונות.
* **בנג'מין "בן" פיפיש/קפטן תחתונים** – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
* **מלוין מלשנוב** – הגאון של הכיתה, אבל מלשן. מרכיב משקפיים ולובש עניבת פרפר. בספר השישי הופך את עצמו לילד נזלת רובוטי כתוצאה מניסוי שהשתבש.
* **מר סרחונסקי** (המצאה מרושעת של מלווין מלשנוב) – הנבל הראשי בספר הזה. בעצם מלווין הוא זה שהופך את עצמו למר מסריח באמצעות המצאה שגורמת לכולם סביבו לשלוט במחשבות ולהסריח.
* **מלווין סנידלי** - החנון של בית הספר ולרוב יריבם של ג'ורג' והרולד. בספר הזה הוא משחק תפקיד מרכזי כאנטגוניסט.
* **ג'ורג' מהעתיד והרולד המעתיד** – גרסאותיהם העתידיות של ג'ורג' והרולד, שחוזרים בזמן כדי לעזור לעצור את מר מסריח.
* 

קטגוריה:ספרי קפטן תחתונים
קטגוריה:ספרי 2015
קטגוריה:ספרי ילדים ונוער
קטגוריה:קפטן תחתונים
גורייבסק (מחוז קלינינגרד)

**גורייבסק** (ברוסית: **Гурьевск**, עד שנת 1946 נקראה בשמה הגרמני "נוֹיְהָאוּזֶן" **Neuhausen**, בליטאית: **Romuva**, בפולנית: **Romnowo**) היא עיר במרכז המובלעת הרוסית קלינינגרד, ומשמשת כמרכז המנהלי של ראיון גורייבסקי. העיר שוכנת במרחק של כשבעה קילומטרים מעיר קלינינגרד ומהווה למעשה עיר לווין שלה.

## היסטוריה
בשנת 1262, הקימו אנשי המסדר הטבטוני מבצר, במקום בו מצוי העיר. בהמשך הועבר המבצר לידי הכנסייה הקתולית והפכה למקום מושבו של הבישוף המקומי. בשנת 1551 הועבר המבצר לידי אנה מריה מבראונשוויג-לינבורג, אימו של אלברכט פרידריך, דוכס פרוסיה. במאה ה-17 עובר המבצר לידי גאורג וילהלם, הנסיך הבוחר מברנדנבורג. עם הקמת ממלכת פרוסיה בשנת 1701, נכללה בה נוֹיְהָאוּזֶן. סביב המבצר נבנו בתים, בהם התיישבו חקלאים מקומיים. בשנת 1820 התגוררה בכפר 329 תושבים. בשנת 1877 - 559 תושבים. בשנת 1889 הושלמה בניית קו רכבת בין קניגסברג לנוֹיְהָאוּזֶן. באותה שנה נפתח בה גן חיות, שמשך אליו מבקרים מקניגסברג הסמוכה.

בשנת 1935 נבנה בפאתי העיר שדה תעופה, אשר שימש את לופטוופה במהלך כל שנות מלחמת העולם השנייה. בשנת 1939 התגוררו בעיר כ-4.2 אלף תושבים. נוֹיְהָאוּזֶן נכבשה בידי הצבא האדום ב-28 בינואר 1945. בתום המלחמה גורשה כל האוכלוסייה הגרמנית ממנה ובמקומה הגיעו מתיישבים מכל רחבי ברית המועצות. ב-7 בספטמבר 1946 הוחלף שמה לגורייבסק על שם הגנרל סובייטי, גיבור ברית המועצות סטפן גורייב, שנהרג בקרב על פילאו באפריל 1945.

אוכלוסיית גורייבסק מנתה כ־2400 איש בשנת 1959, בשנת 1989 התגוררו בה כמעט 8000 תושבים. האוכלוסייה של העיר המשיכה לגדול, לאחר התפרקות ברית המועצות. הגיעו אליה רוסים, אשר נאלצו לעזוב את הרפובליקות הדרומיות של ברית המועצות לשעבר. בעשור השני של המאה-ה21 החל פיתוח תעשייה בקלינינגרד ואל העיר הגיעו אזרחים רוסים, אשר מצאו מקומות עבוד בקלינינגרד (העיר גורייבסק נמצאת במרחק של כ-7 קילומטר מקלינינגרד ומחירי הדיור בה זולים יותר מבקלינינגרד). משנת 2013 עד שנת 2023 גדלה אוכלוסיית העיר ביותר מפי שניים: מ־13 אלף לכמעט 28 אלף איש.

לפי מרשם האוכלוסין שנערך בשנת 2020 הזדהו 78% מתושבי העיר כרוסים (יש לציין כי כ-15% מתושבי העיר סירבו לציין את הלאום שלהם בטפסי הרמשם).
## ערים תאומות
לגורייבסק חמש ערים תאומות:
* 
* 
* 
* 
* 

## קישורים חיצוניים

* 
* מידע כללי על העיר
## הערות שוליים

קטגוריה:מחוז קלינינגרד: ערים
קטגוריה:ערים גרמניות לשעבר
קטגוריה:יישובים שהוקמו במאה ה-13
פרנק פ. בריגס

**פרנק פארקס בריגס** (באנגלית: **Frank Parks Briggs**; 25 בפברואר 1894 – 23 בספטמבר 1992) היה חבר הסנאט של ארצות הברית מטעם מיזורי, והחליף את הארי טרומן כשטרומן נבחר לסגן הנשיא.

## ביוגרפיה
### ראשית חייו
פרנק פ. בריגס נולד בארמסטרונג שבמיזורי ב-25 בפברואר 1894, והיה בנם של תומאס הייל בריגס וסוזן אלמירה (רייל) בריגס. הוא למד בבתי הספר בארמסטרונג ובפאייט, ולאחר מכן למד במכללת סנטרל בין השנים 1911–1914. בשנת 1915 השלים את לימודיו באוניברסיטת מיזורי בקולומביה. במאי 1916 נשא לאישה את קתרין אלן שול. לשניים נולדו שלוש בנות – רות, בטי ודורותי – ושני בנים, יוג’ין וטומי.

בריגס נכנס לתחום העיתונות וההוצאה לאור במייקון, מיזורי, כבעלים של העיתון Macon Chronicle-Herald. בנוסף לתפקידו כעורך ומו״ל, הוא כתב טור קבוע בשם "It Seems to B". הוא היה חבר בארגון העיתונאים Sigma Delta Chi ובאיגוד העיתונות של מיזורי, כיהן כנשיא איגוד היומונים של מיזורי, והיה חבר במועדון העיתונות הלאומי. בשנת 1958 קיבל את פרס השירות המצטיין בעיתונאות מבית הספר לעיתונאות של אוניברסיטת מיזורי.

### קריירה פוליטית
בריגס, שהיה חבר המפלגה הדמוקרטית, כיהן כראש עיריית מייקון בין 1930 ל־1933. לאחר מכן כיהן כחבר הסנאט של מיזורי בשנים 1933–1945, ובין 1940 ל־1945 כיהן כנשיא בפועל של הסנאט המדינתי. בשנת 1944 ניהל את מסע הבחירות המוצלח של פיל דונלי לתפקיד מושל מיזורי.

ב־18 בינואר 1945 מינה אותו המושל דונלי למלא את מושבו הפנוי של הסנאטור הארי טרומן, שהתפטר לאחר שנבחר לסגן נשיא ארצות הברית. בריגס כיהן בסנאט מ־18 בינואר 1945 ועד 3 בינואר 1947, אך נכשל בניסיונו להיבחר לתקופת כהונה מלאה בבחירות של 1946.

לאחר שעזב את הסנאט שב לעבודתו בתחום העיתונות וההוצאה לאור. בשנת 1952 ניהל שוב את מסע הבחירות המוצלח של דונלי לתפקיד מושל. בריגס היה חבר ותיק בוועדת השימור המדינתית של מיזורי, ושירת בה ארבע קדנציות כיו"ר. בין 1961 ל־1965 כיהן כתת־מזכיר הפנים של ארצות הברית לענייני דגה וחיות בר. בשנת 1961 הוענקה לו תואר דוקטור לשם כבוד במדעים ממכללת סנטרל.

### בערוב ימיו
בשנת 1973 מכר את עיתונו, ולאחר מכן פרש והתיישב במייקון. בריגס נפטר בבית החולים סמאריטן במייקון ב־23 בספטמבר 1992, ונקבר בבית העלמין וולנאט רידג' בפאייט.

## קישורים חיצוניים
* 
* 

קטגוריה:אמריקאים ילידי מיזורי
קטגוריה:בוגרי אוניברסיטת מיזורי
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1894
קטגוריה:אמריקאים שנפטרו ב-1992
ארז'אן טוקוטאייב

**ארז'אן טוקוטאייב** (בקירגיזית: **Эржан Токотаев**; נולד ב-17 ביולי 2000) הוא כדורגלן קירגיזי המשחק בעמדת השוער באלגה בישקק.

## קריירה
טוקוטאייב התחיל את הקריירה שלו במחלקת הנוער של דורדוי בישקק ובשנת  הצטרף לקבוצה הבוגרת בה שיחק שנתיים. בשנת  חתם באגלה בישקק.

בתחילת 2022 עזב את קירגיזסטן וחתם בטוראן לליגת העל קזחית. ב-5 במרץ 2022 ערך את הופעת הבכורה שלו בקבוצה במשחק הליגה נגד טאראז. עונה לאחר מכן עזב ליריבתה לליגה כספי.

ב-10 ביולי 2023 חתם בשנלאורפספור מהליגה הטורקית הראשונה. ב-27 באוקטובר ערך את הופעת הבכורה שלו בקבוצה בתיקו 0-0 נגד גירסונספור.

ב-2 בספטמבר 2021 ערך את הופעת הבכורה שלו בנבחרת הבוגרת בהפסד 1-0 ל. מאז, אותו משחק הפך לשוער הראשון של הנבחרת. השתתף עם הנבחרת לגביע אסיה בכדורגל 2023.

## קישורים חיצוניים

קטגוריה:כדורגלנים קירגיזים
קטגוריה:שוערי כדורגל
קטגוריה:כדורגלני נבחרת קירגיזסטן
קטגוריה:כדורגלני גביע אסיה 2023
קטגוריה:ספורטאים זרים בקזחסטן
קטגוריה:ספורטאים זרים בטורקיה
קטגוריה:ספורטאים זרים באוזבקיסטן
קטגוריה:ילידי 2000
החי בקפריסין

[ממוזער|250x250 פיקסלים|[מופלון קפריסאי|כבש מופלון קפריסאי - חיית הבר הגדולה בקפריסין ובעל החיים הלאומי שלה]]
[ממוזער|250x250 פיקסלים|[סלעית קפריסאית - מין אנדמי המקנן רק בקפריסין]]
[ממוזער|250x250 פיקסלים|זוג [צפרדע מים קפריסאית|צפרדעי מים קפריסאיות]]
[ממוזער|250x250 פיקסלים|[היפופוטם קפריסאי גמדי - מין נכחד באי]]
[ממוזער|250x250 פיקסלים|[כלב ים נזירי מצוי]]
**[[פאונה|עולם החי]] בקפריסין** כולל את כל בעלי החיים החיים בשטחה של קפריסין. עולם החי, וכן גם עולם הצומח, של קפריסין עשירים ומגוונים אם כי חיים בה מעט יונקים יחסית. כמו ברוב המדינות המודרניות, בתי הגידול הטבעיים של קפריסין נעלמו בהתמדה, וכיום נותרו בה רק כ-20% מבתי הגידול המקוריים שלה, מספר הנובע מתהליכי עיור, בירוא יערות, תיירות שאינה בת קיימא ועוד.

## גאוגרפיה

## החי בקפריסין
### יונקים
בקפריסין חיים כ-21 יונקים, מתוכם כשלושה בסכנת הכחדה. חיית הבר והיונק הגדול ביותר החי בקפריסין הוא כבש המופולון הקפריסאי. כבש זה יכול להגיע עד למשקל של כ-50 קילוגרמים ומהווה את בעל החיים הלאומי של קפריסין. יונקים בולטים נוספים הם: כלב ים נזירי מצוי הנמצא בסכנת הכחדה עולמית; עכבר קפריסין האנדמי לאי והמכרסם האנדמי היחיד שנותר באיי הים התיכון; ארנבת מצויה; שועל אדום; קיפוד חולות מצוי ועוד. בתקופת הפלייסטוקן המאוחרת, חיו באי גם היפופוטם קפריסאי גמדי ופלאולוקסודון קפריסאי שהיו ילידי האי, אך נכחדו בתחילת תקופת ההולוקן עקב הגעת האדם לאי.

### עופות
הודות למיקומה של קפריסין באחד מנתיבי נדידת העופות החשובים בעולם, בין אפריקה, אירופה ומערב אסיה, תועדו בה למעלה מ-422 מיני עופות. כ-22 מינים מתוכם הם מינים בסכנת הכחדה עולמית. כמו כן, ישנם שני מיני ציפורי שיר האנדמיים לקפריסין - סבכי קפריסאי וסלעית קפריסאית.

### זוחלים
רוב הזוחלים של קפריסין אינם מזיקים ואינם ארסיים כדוגמת: נחשיל מצוי ונחש שוט קפריסאי. נחשים אחרים כמו עין-חתול חברבר ותלום-קשקשים מצוי הם תת-ארסיים, אך אינם אגרסיבים ואינם מסוכנים במיוחד. עם זאת, צפע מזרחי השוכן באי ארסי. כמו כן, שלושה ממיני הזוחלים בקפריסין נמצאים בסכנת הכחדה.

### דו-חיים
בקפריסין חיים כשלושה מינים של דו-חיים: אילנית מצויה, קרפדה ירוקה קפריסאית וצפרדע מים קפריסאית.

### דגים

### עכבישאים
בקפריסין מגוון רחב במיוחד של עכבישים הכולל כ-60 מינים של עכבישאים, כולל הטרנטולה האירופית.

## ראו גם
* החי בארץ ישראל
* החי בלבנון
* החי בסוריה

## קישורים חיצוניים

* בעלי החיים של קפריסין, קפריסין

*החי בקפריסין
ג'ון הנרי (חבר קונגרס)

**ג'ון הנרי** (באנגלית: **John Henry**; 1 בנובמבר 1800 – 28 באפריל 1882) היה חבר בית הנבחרים של ארצות הברית מאילינוי.

## ביוגרפיה
הנרי נולד ב-1 בנובמבר 1800 ליד סטנפורד, קנטקי, ולמד בבתי הספר הציבוריים. הוא שירת כטוראי בפלוגה של קפטן ארנט של מתנדבי אילינוי במלחמת הבלאק הוק. הוא כיהן כחבר בבית הנבחרים של המדינה בשנים 1832–1840. הוא היה קשור באופן בולט למסילת הרכבת הראשונה שנבנתה באילינוי ב-1838. הוא כיהן כחבר בסנאט של המדינה מ-1840 עד 1847. לאחר מכן, הוא שימש כמפקח על בית המשוגעים של מדינת אילינוי הממוקם בג'קסונוויל, אילינוי.

הנרי נבחר כוויגי לקונגרס ה-29 כדי למלא את התפקיד שהתפנה עקב התפטרותו של אדוארד ד. בייקר וכיהן מ-5 בפברואר 1847 עד 3 במרץ 1847. כחבר קונגרס החליף אותו אברהם לינקולן. הוא לא היה מועמד לקונגרס ה-30. הוא היה המפקח על בית המשוגעים של המדינה בג'קסונוויל, אילינוי מ-1850 עד 1855. במהלך מלחמת האזרחים, הוא היה קשור למחלקת האפסנאות בג'קסון, טנסי, מ-25 באוגוסט 1862 עד 30 באפריל 1863. הוא מת ב-28 באפריל 1882 בסנט לואיס, מיזורי, ונקבר בבית הקברות בלפונטיין.

## קישורים חיצוניים
* 
* 

קטגוריה:אמריקאים ילידי קנטקי
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1800
קטגוריה:אמריקאים שנפטרו ב-1882
שמורת נחל יבנאל

**שמורת נחל יבנאל** היא שמורת טבע במזרח הגליל התחתון הסובבת את נחל יבנאל. השמורה משרעת על פני כ-3,186 דונם כשהיא עברה הרחבה מאז הכרזתה ב-16 בנובמבר 2014. כמו כן, בשטחי בשמורה עובר שביל ישראל.

## החי והצומח בשמורה
בין בעלי החיים הנמצאים בשמורה נמנים: צבי ארץ-ישראלי, שועל מצוי, גירית קווקזית, זאב הודי, חזיר בר, דורבן מצוי, צב ביצות מצוי, צב יבשה מצוי, זיקית ים תיכונית, חרדון מצוי ועוד.

את השמורה מאפיינת בעיקר הבתה העשבונית, ובין מיני הצומח בה נמנים: קנה מצוי, פטל קדוש, הרדוף הנחלים, שיזף מצוי, שיזף השיח, אקליפטוס, סירה קוצנית, ערבה מחודדת, תמר מצוי, חצב מצוי ועוד.

## קישורים חיצוניים
* נחל יבנאל - הצעה למסלול טיול, רשות הטבע והגנים
* שמורת נחל יבנאל, טבע ונופים בישראל
* שמורת טבע נחל יבנאל, בשביל המשפחה
* נחל יבנאל, בא לי לטייל

קטגוריה:הגליל: שמורות טבע
השטפונות בספרד (2024)

[ממוזער| ענני סערה מעל [אנדלוסיה ואקסטרמדורה ב-1 בנובמבר 2024]]
שמאל|ממוזער| מתנדבים מנקים בבנטוסר, אלפאפר וקטארוג'ה
ב-29 באוקטובר 2024 הוריד גשם זלעפות שנגרם על ידי שקע ברומטרי מבודד ועוצמתי, כמות משקעים של יותר משנה ממוצעת במספר אזורים במזרח ספרד, כולל ולנסיה, קסטיליה-לה מנצ'ה ואנדלוסיה. השיטפונות שנוצרו גרמו למותם של לפחות 229 בני אדם ולנזק משמעותי לרכוש. אחד מנזקי תוצאות הסופה היה סגירת חלק מקווי הרכבת התחתית של ולנסיה "מטרו-ולנסיה", למשך כ-8 חודשים. זהו אחד מאסונות הטבע הקטלניים ביותר בהיסטוריה של ספרד.

## רקע
שיטפונות הרסניים דווחו לאורך ההיסטוריה של ולנסיה, מהמאה ה-14 ועד לתקופה של ימינו. ב-1957 כתוצאה מירידת טמפרטורה חדה רצופה של שלושה ימים, עלה נהר טוריה על גדותיו בשיטפון שגרם למותם של לפחות 81 איש. בתגובה, תכננה ממשלת פרנסיסקו פרנקו לנתב מחדש את הנהר לדרום העיר ולנסיה, שלושה קילומטרים מהמסלול המקורי שלו.

בספטמבר 2019, נהרגו שישה בני אדם בשיטפונות בוגה באחה דל סגורה. כדי להתכונן לשיטפונות עתידיים, ממשלתו של שימו פויג הקימה את יחידת החירום בוולנסיה. לאחר הבחירות האזוריות בוולנסיה ב-2023, ממשלתו של קרלוס מאזון סגרה את היחידה, שנחשבה בעיניה כ"הוצאה מיותרת".

ב-25 באוקטובר 2024, המטאורולוג של AEMET, חואן חסוס גונזלס אלמן, הזהיר כי ירידת הטמפרטורה הקרובה עלולה להפוך לסערה בעלת השפעה משמעותית. הוא זכה ללעג בתחילה והדו"ח הואשם בזריעת בהלה (alarmism).

## גורמים אקולוגיים
ולנסיה שוכנת בשטח מישורי סביב אפיק נהר במישור סחף, מה שמציב אותה בסיכון גבוה להצפות. כאשר גשמים עזים חופפים לסופת רעמים שבמהלכה מפלס המים נוטה לעלות, הזרימה מופרעת במיוחד והסיכון לשיטפונות מוכפל. האזורים שבהם ירד הכי הרבה גשם לא הוצפו, אלא אלה שהגאוגרפיה שלהם נוטה יותר לצבור מים, כמו הפריפריה.

המאפיין המורפולוגי השני הם ההרים של התקופה השלישונית. כאשר מגיעה חזית גשומה מהים התיכון, נחסמים העננים על ידי הצוקים, ואז ממטירים במהירות כמות גדולה של משקעים. לדוגמה, העיירה אוליבה, השוכנת על קו החוף דרומית לוולנסיה חוותה 20 שיטפונות עזים מאז 1972.

הגורם השלישי הוא העיור האינטנסיבי של אזור החוף. משטחים אטומים (כגון כבישים ומבנים) מונעים מחלק ניכר מהמים לחדור לקרקע. בריכות מים נוצרות על הקרקע המישורית, והן נחסמות עוד יותר על ידי רכס חוף בגובה מטר. כאשר הניקוז נמנע ומים מצטברים, נוצרות הצפות בזק. עליית פני הים תגדיל עוד יותר את זמן הניקוז לימים או אפילו שבועות.

## קישורים חיצוניים
* 

## הערות שוליים

קטגוריה:אסונות טבע ב-2024
קטגוריה:אירופה: שיטפונות
קטגוריה:ספרד: היסטוריה
קטגוריה:2024 בספרד
תומאס לאנגרל האריס

**תומאס לאנגרל האריס** (באנגלית: **Thomas Langrell Harris**; 29 באוקטובר 1816 - 24 בנובמבר 1858) היה עורך דין אמריקאי שהיה חייל בצבא ארצות הברית וחבר בית הנבחרים של ארצות הברית מאילינוי באמצע המאה ה-19.

האריס עוטר על אומץ בקרב על סרו גורדו במהלך מלחמת ארצות הברית–מקסיקו, והיה חבר קונגרס דמוקרטי.

## ביוגרפיה
### ראשית חייו
האריס נולד ב-29 באוקטובר 1816 בנוריץ', קונטיקט, למד לימודים קלאסיים וסיים את לימודיו בוושינגטון (כיום טריניטי) קולג', הרטפורד, קונטיקט, בשנת 1841, שם למד משפטים.

### קריירה מוקדמת
הוא התקבל ללשכת עורכי הדין בשנת 1842 והחל לעסוק בכך בפיטרבורג, אילינוי. הוא מונה לנציב בית הספר במחוז מנארד ב-1845.

### שירות צבאי
במהלך מלחמת ארצות הברית–מקסיקו, הוא הקים ופיקד על פלוגה והצטרף לרגימנט הרביעי של הרגלים המתנדבים של אילינוי. האריס נבחר לאחר מכן למייג'ור של הגדוד. בעודו משרת בצבא ארצות הברית, האריס נבחר לחבר בסנאט של המדינה ב-1846. מדינת אילינוי העניקה לו חרב על גבורה בקרב סרו גורדו, מקסיקו.

### קריירה פוליטית
האריס נבחר כדמוקרטי לקונגרס ה-31, וכיהן מ-4 במרץ 1849 עד 3 במרץ 1851, והחליף את הנשיא לעתיד אברהם לינקולן, שלא התמודד לבחירה מחדש לאחר כהונתו האחת בבית הנבחרים. האריס נכשל בניסיונו להיבחר מחדש ב-1850 לקונגרס ה-32.

הוא לא היה מועמד ב-1852, אך נבחר לקונגרס ה-34 ולקונגרס ה-35 וכיהן מ-4 במרץ 1855 ועד מותו. הוא כיהן כיו"ר הוועדה להוצאות במחלקת הצי (הקונגרס ה-34), ועדת הבחירות (הקונגרס ה-35) ונבחר מחדש לקונגרס ה-36.

## מותו
האריס מת בספרינגפילד, אילינוי ב-24 בנובמבר 1858, ונקבר בבית הקברות רוז היל, פיטרסבורג, אילינוי. יש לו אנדרטה בבית הקברות של הקונגרס בוושינגטון הבירה, אבל הוא לא קבור שם.

### מורשת
העיירה האריסטאון, מחוז מייקון, אילינוי והכפר האריסטאון [לשעבר סאמיט] נקראו על שמו. 

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:עורכי דין אמריקאים במאה ה-19
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1816
קטגוריה:אמריקאים שנפטרו ב-1858
אשכים (מאכל)

250px|ממוזער|שמאל|אשכי תיש טריים בשוק בספרד
**[[אשך|אשכים]]** של עגלים, כבשים, תרנגולים, תרנגולי הודו וחיות אחרות נאכלים בחלקים רבים של העולם ונחשבים חלקי פנים. האשכים הם תוצר לוואי של סירוס בעלי חיים צעירים שגודלו לבשר, ולכן הם היו במקור מאכל עונתי של סוף האביב, אך כיום הם זמינים בדרך כלל כל השנה. 

אשכים עשירים בחלבונים, ויטמינים ומינרלים. לאחר בישולם יש להם מרקם רך, וטעמם עדין. 

בשימוש העממי בישראל (בשווקים ובתפריטי מסעדות) נפוצים המונחים "**ביצי שור**", "**ביצי עגל**" ו"**ביצי הודו**" והם נמכרים טריים או קפואים.

## הכנה
טכניקות ההכנה של אשכים משתנות בין תרבויות ומטבחים, אבל לרוב הן כוללות שלבים של ניקוי, בישול מקדים, וטיפול בתיבול כדי להוציא מהם טעמים עדינים. השלבים הנפוצים להכנת אשכים למאכל הם:

# ניקוי והכנה ראשונית: שטיפה יסודית והסרת חלקים חיצוניים. באשכים של חיות גדולות מסירים את הקרום החיצוני שמקיף את האשכים – פעולה זו לא מתבצעת באשכי עופות. 
# השרייה או בישול מקדים: יש מטבחים בהם מושרים האשכים בתמיסת חומץ או מיץ לימון כדי לנטרל ריחות וטעמים חזקים. במקומות אחרים, שולקים את האשכים במים רותחים למשך כמה דקות כדי לרכך אותם ולהסיר ריחות בלתי רצויים.
# טיגון, צלייה או גריל: לאחר הבישול המקדים, האשכים יכולים לעבור תיבול קל (למשל במלח, פלפל, ופפריקה). ניתן לצפות אותם בקמח או בפירורי לחם, ואז לטגן בשמן חם עד שהם מזהיבים ופריכים. צורת הכנה פופולרית נוספת היא צלייה על גריל, במרינדה או תיבול, שיכולה לכלול עשבי תיבול ושום, ליצירת טעם עמוק יותר. קיימים גם תבשילים העושים שימוש באשכים.
# הגשה: במנות מסוימות מגישים את האשכים בליווי רטבים, כמו רוטב שום, יוגורט או רוטב חריף.

## כשרות
אשכים של בעל חיים שנשחט כהלכה כשרים. אשכים שמקורם בסירוס של בעל חיים בעודו חי אינם כשרים, משום איסור אבר מן החי. 

## קישורים חיצוניים

## הערות שוליים

קטגוריה:חלקי פנים
קטגוריה:אשך
ערפול (תוכנה)

בפיתוח תוכנה, **ערפול** היא פעולה של יצירת קוד מקור או קוד מכונה שקשה לקריאה והבנה עבור בני אדם ומחשבים. כמו ערפול בשפה טבעית, ערפול עשוי להשתמש בביטויים ארוכים וסבוכים, ללא צורך, כדי לבצע הצהרות פשוטות יותר. מתכנתים עשויים לטשטש בכוונה את הקוד כדי להסתיר את מטרתו או הלוגיקה שלו או ערכיו המרומזים המוטבעים בו, בעיקר כדי להקשות על העתקת טכנולוגיות חדשות באמצעות הנדוס לאחור, או אפילו ליצור פאזל או אתגר פנאי עבור מישהו שקורא את המקור קוד. ניתן לעשות זאת באופן ידני או באמצעות כלים אוטומטיים, שזו הטכניקה המועדפת בתעשייה.

## הערות שוליים

קטגוריה:תוכנה
מוזיאון השואה בקוריטיבה

**מוזיאון השואה בקוריטיבה** (פורטוגזית: Museu do Holocausto de Curitiba) הוא מוזיאון הממוקם בעיר קוריטיבה, בירת מדינת פרנה בברזיל.

זהו המוזיאון הראשון בנושא השואה שנפתח בברזיל, ומטרתו שימור זיכרון השואה, קורבנותיה וניצוליה.
## פעילות
המוזיאון, שהוקם על ידי אגודת בית התרבות בית יעקב, הוקם בשטח של כ-400 מ"ר, ליד בניין בית הכנסת החדש של האגודה במרכז קוריטיבה.

המוזיאון כולל משאבים אור-קוליים המשמשים לספר חלק מההיסטוריה שהובילה לשואה, השפעתה והשלכותיה על העם היהודי. כמו כן מוצגת רשימה מלאה של שמות חסידי אומות העולם.

את המוזיאון הקים מיגל קריגסנר, נשיא אגודת בית התרבות בית יעקב ומייסד קבוצת הקוסמטיקה הברזילאית "O Boticário".

המחקר ובניית המוזיאון נמשכו מנובמבר 2009 ועד 2011. הקמת המוזיאון החלה במרץ 2011 והמיצגים בו מתבססים על חומרים שנתרמו על ידי מוסדות ברזילאים וזרים המעוניינים בשימור זיכרון השואה, בהם יד ושם, מוזיאון ארצות הברית לזכר השואה בוושינגטון, קרן שואה של אוניברסיטת דרום קליפורניה - המכון להיסטוריה חזותית וחינוך, מוזיאון אושוויץ-בירקנאו, מוזיאון מיידנק ומוזיאון השואה בפריז.

בטקס ההשבעה הרשמי ב-20 בנובמבר 2011 השתתפו כ-800 איש.

## קישורים חיצוניים
* 

## הערות שוליים

קטגוריה:יהדות ברזיל
קוריטובה
קטגוריה:קוריטיבה
שואה
אלן ראצ'ינס

**אלן ראצ'ינס** (באנגלית: **Alan Rachins**; 3 באוקטובר 1942 – 2 בנובמבר 2024) היה שחקן, תסריטאי ומדבב יהודי-אמריקאי, אשר נודע במיוחד בזכות גילום דאגלס ברקמן בסדרת הדרמה "פרקליטי אל איי", תפקיד עליו הוא היה מועמד בפרס גלובוס הזהב ופרסי אמי, וגילום לארי פינקלשטיין ההיפי בקומדיית המצבים "דארמה וגרג".

## ביוגרפיה
אלן ראצ'ינס נולד ב-3 באוקטובר 1942 בקיימברידג' שבמדינת מסצ'וסטס למשפחה יהודית. הוא היה הבן היחיד של אדוארד ואידה ראצ'ינס. אמו של ראצ'ינס נפטרה כאשר הוא היה בן 11. מכיוון שאביו נהג שלא להיות בבית בחלק גדול מהזמן בשל עבודתו, אלן לעיתים רבות היה לבדו במהלך גיל ההתבגרות. במהלך תקופה זו ראה לראשונה את הסרט "מרד הנעורים" בכיכובו של ג'יימס דין אשר לטענתו נתן לו את ההשראה ללמוד משחק כדרך להתמודד עם הבדידות והאבל בחייו.

לאחר שסיים את לימודיו בתיכון ראצ'ינס נרשם לבית הספר וורטון של אוניברסיטת פנסילבניה, אך לבסוף הוא נשר על מנת להתמקד בקריירת המשחק. בשנת 1974 סיים את לימודיו במכללת אמפייר סטייט. לאחר מכן ראצ'ינס עבר לניו יורק על מנת ללמוד משחק.

ראצ'ינס החל את קריירת המשחק ב-1967, ובתחילה הוא הופיע בהצגות שונות, כולל בהצגות בברודוויי "After the Rain" ו-"Adrian the Seventh". מחוץ לברודוויי הוא הופיע בין היתר בהצגה "The Trojan Women" ובהצגה "Oh! Calcutta!".

בשנת 1972 ראצ'ינס לקח פסק זמן מקריירת המשחק כאשר הוא התקבל לתוכניות הכתיבה ווהבימוי של מכון הסרטים האמריקאי. בעקבות כך, במהלך שנות השבעים הוא לקח חלק בכתיבת תסריטים לסדרות טלוויזיה פופולריות שונות בהם "The Fall Guy", "בלוז לכחולי המדים", "אביר על גלגלים", "קווינסי", ו"הארט ואשתו".

למרות ההצלחה לה זכה כתסריטאי ראצ'ינס חזר בהמשך לשחק כאשר בתחילה שיחק בסרטו של הנרי ג'גלום "Always".

פריצת הדרך הגדולה בקריירה של ראצ'ינס הגיעה ב-1986 כאשר לוהק לגלם את דמותו של דאגלס ברקמן ג'וניור הנוירוטי בסדרת הדרמה "פרקליטי אל איי" - תפקיד עליו הוא היה מועמד הן לפרס גלובוס הזהב והן לפרס אמי.

במהלך שנות התשעים דיבב את דמותו של מלך השעונים בשני פרקים של הסדרה המונפשת "באטמן: איש העטלף".

בשנת 1997 ראצ'ינס גילם את דמותו של לארי פינקלשטיין אשר היה האב ההיפי של דארמה בקומדיית המצבים "דארמה וגרג".

בשנים הבאות חזר לשחק בהצגות תיאטרון שונות כולל בהצגה של ארתור לורן "Attacks of the Heart", בהצגה "משפט הקופים", בהצגה "La Cage Aux Folles", בהצגה "Love Letters" בה שיחק לצד סווזי קורץ, ובהצגה "Promises, Promises" בה שיחק לצד ג'ייסון אלכסנדר וז'אן סמארט.

בהמשך הוא שיחק בסדרת הטלוויזיה "Eli Stone" של רשת ABC. כמו כן, במשך שתי עונות הוא דיבב גם את הדמות נורמן אוסבורן בסדרה המונפשת "ספיידרמן המדהים". בנוסף לכך שיחק גם בסדרת הטלוויזיה "ריזולי ואיילס" של רשת TNT ככוכב אורח חוזר, וכמו כן שיחק בתפקיד אורח בכיכב אורח בסדרה "גוד לאק צ'ארלי".

## חיים אישיים
ראצ'ינס התחתן עם השחקנית ג'ואנה פרנק בשנת 1978. לזוג היה בן משותף אחד. בני הזוג הקימו את חברת ההפקות "Allofit Productions" אשר רכשה ספרים ותסריטים מקוריים במטרה שישמשו לצורך פיתוח סרטי טלוויזיה וקולנוע. ראצ'ינס היה חבר בארגון מנסה.

ב-2 בנובמבר 2024 ראצ'ינס נפטר מאי-ספיקת לב במרכז הרפואי סידרס-סיני בלוס אנג'לס כאשר הוא היה בן 82.

שמאל|ממוזער|251x251 פיקסלים| ראצ'ינס ב-2006

## פילמוגרפיה
### סרטים

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-2024
קטובלאונים

[250px|ממוזער|מפת שטחי השבט בתקופת [הכיבוש הרומי של בריטניה|הכיבוש הרומי.]]
**קטובלאונים** (בבריטונית: **Catu-wellaunī**; "שרי המלחמה") היו שבט קלטי אשר שכן באזור דרום-מזרח אנגליה של ימינו בתקופה הטרום-רומית בבריטניה.

השבט הופיע בסוף המאה ה-1 לפנה"ס והפך לאחד השבטים החזקים ביותר בדרום בריטניה. שטחי השבט גבלו בצפון עם שבט הקורילטאווים, במזרח עם האייסנים והטרינובנטסים, בדרום עם האטרבטים, וממערב עם הדובונים והקורנובים. כמו רבים משכניהם במה שהוא כיום דרום מזרח אנגליה, הם היו כנראה שבט בלגי מהים הצפוני או קו החוף הבלטי של אירופה, חלק מהגל השלישי של המתיישבים הקלטים בבריטניה. ייתכן שהם היו קשורים לשבט הקטלאונים, שבט בלגי בצפון-מזרח גאליה. הטריטוריה העיקרית של הקטובלאונים הייתה על הגדה הצפונית של נהר התמזה וצפונה (בהרטפורדשייר של ימינו). אזור זה היווה את בסיס הכוח המקורי שלו, בירתו המוקדמת של השבט הייתה בווית'מהמפסטד, אך תחת קאסיולאונוס היא התרחבה והשתלטה על האזורים של קיימברידג'שייר, נורת'האמפטונשייר, בדפורדשייר, בקינגהאמשייר, חלק מאוקספורדשייר, מידלסקס וצפון מזרח סארי של ימינו. 

הקטובלאונים היו אחד השבטים הקלטים הבולטים בזמנם, וגם אחד העשירים ביותר, עם אדמות חקלאות מהטובות באי הבריטי. כשבראשם ראש השבט קרטקוס, הקטובלאונים היה מהכוחות העיקריים שנלחמו כנגד הכיבוש הרומי של בריטניה שהחל בשנת 43, אך הם הובסו תוך מספר חודשים אל מול הכוח הצבאי הרומאי ועיר הבירה (ורלמיון) שלהם הפכה למעוז רומי עיקרי ולעיר הבירה הראשונה של הפרובינקיה הרומית החדשה. קרטקוס עצמו נמלט מערבה והמשיך לעמוד בראש הכוחות הקלטים שנלחמו ברומאים (בהם האורדוביקים והסילורים) עד שהובס לבסוף ונפל בשבי סביב שנת 50.

## ראשי השבט העיקריים
[250px|ממוזער|מטבעות שהוטבעו על ידי הקטובלאונים סביב סוף [שנות ה-30 של המאה ה-1.]]
* קסיוולאונוס (המאה ה-1 לפנה"ס) - נלחם כנגד פלישות יוליוס קיסר לבריטניה ב-55 לפנה"ס ושוב ב-54 לפנה"ס
* קונובלינוס (9 – 40 לספירה) - אחיו של קרקטוס, נהרג בקרב נגד הרומאים
* קרטקוס (40 – 43 לספירה) - נלחם כנגד הכיבוש הרומי של בריטניה שהחל ב-43 לספירה

## ראו גם
* הכיבוש הרומי של בריטניה
* טרינובנטים
* אורדוביקים

## קישורים חיצוניים
* 
* 
* הקטובלאונים, באתר History Files.

קטגוריה:קלטים
קטגוריה:אנגליה: היסטוריה
שבחי ירושלים (שיר)

"**שבחי ירושלים**" הוא שיר שהלחין הזמר והיוצר אביהו מדינה. מילות השיר לקוחות מפרק קמ"ז בספר תהילים. השיר בוצע בידי כמה מגדולי הזמרים והזמרות בארץ, בהם זוהר ארגוב, חיים משה ושימי תבורי. השיר התפרסם במיוחד בעקבות הביצוע בעברית של הזמרת היוונייה גליקריה בשנות התשעים.

## רקע
אביהו מדינה סיפר שבשנת 1976 התקשר אליו חזן ירושלמי וסיפר לי שעומד להיערך בירושלים פסטיבל פייטנות. הוא ביקש ממדינה לכתוב שיר לפסטיבל. מדינה אמר לו: "אני לא כותב פיוטים", אך החזן ענה לו: "המנגינות שלך הם פיוטים, אתה אפילו לא יודע את זה". מדינה בחר בשתי השורות ממזמור קמ"ז בתהילים והלחין אותן. החזן לא חזר אליו ובינתיים הוא שכח מהשיר.

ב-1985 מדינה הפיק אלבום ללהקת צלילי הכרם. במהלך העבודה על האלבום הם גילו שחסר שיר אחרון. חבר הלהקה, דקלון הגיע אליו הביתה ושאל אם יש לו חומרים נוספים. מדינה הלך לנוח והם סיכמו שאם דקלון ימצא משהו בין הסקיצות – הוא יעיר אותו. כך מדינה מספר: "ובאמת, אחרי שעה וחצי מעיר אותי דקלון. מנפנף בקלטת בצבע שחור. הוא מנגן ואני שומע: 'שבחי ירושלים'. סיפרתי לו שזה לא שיר, זה פיוט. עד שהשמיע את הקלטת, לא זכרתי שהלחנתי את המילים ושההקלטה נמצאת אצלי. דקלון רצה את השיר וככה נכנסנו לאולפן והקלטנו. זה היה השיר החותם של האלבום".

## פירוש השיר
בשורה הראשונה, יש פנייה אל העיר ירושלים בבקשה לספר בשבחי האל ולפאר את שמו. בשורה השנייה, מתוארת הסיבה לבקשה: האל מגן על העיר בכך שהוא מחזק את ביצוריה ובנוסף הוא מברך אותה בבנים ובשפע.

## קישורים חיצוניים
* '''שבחי ירושלים''', באתר הספרייה הלאומית
* 
* אקורדים לשיר "שבחי ירושלים", באתר Tab4u
* 
* 
* 

## הערות שוליים

2024 11
קטגוריה:שירי 1985
קטגוריה:שירים בעברית
קטגוריה:שירים שהולחנו על ידי אביהו מדינה
קטגוריה:שירי יום ירושלים
קטגוריה:שירים המבוססים על התנ"ך
קטגוריה:שירים על ירושלים
קטגוריה:שירי גליקריה
מיכאל סיגל

**מיכאל סיגל** (נולד ב-21 בפברואר 1972) הוא חוקר מקרא וספרות יהודית מתקופת בית שני, פרופסור מן המניין בחוג למקרא של האוניברסיטה העברית בירושלים.

## ביוגרפיה
מיכאל סיגל נולד ב-21 בפברואר 1972 בעיר פרינסטון שבמדינת ניו ג'רזי, וגדל בעיר סילבר ספרינג שבמדינת מרילנד. ב-1989, החל את לימודיו לתואר ראשון במתמטיקה בישיבה יוניברסיטי. לאחר סיום לימודיו ב-1993, סיגל החל מסלול ישיר ללימודי דוקטורט בתחום. עם זאת, בקיץ 1994 סיגל פרש מתוכנית זו על מנת לעלות לישראל – ועבר במקום זאת ללימודי תואר שני בלימודי מקרא באוניברסיטה העברית בירושלים. לאחר שכתב תזה בהנחיית עמנואל טוב, ב-1998 סיגל המשיך ישירות ללימודי תואר דוקטור, בהנחייתם של מנחם קיסטר וישראל קנוהל. עם קבלת התואר דוקטור ב-2004, סיגל יצא ללימודי פוסט-דוקטורט באוניברסיטת ייל, בהנחייתו של ג'ון קולינס.

מחקריו של סיגל מתמקדים בספרות המקראית המאוחרת, וגם בספרות הבתר-מקראית, עם דגש על הספרים החיצוניים ומגילות מדבר יהודה. גישתו המתודולוגית העיקרית של סיגל לנושאים אלו מתבססת על מחקר פילולוגי, באמצעות ניתוח הטקסט הן באופן עצמאי והן על סמך השוואת עדי נוסח. נושא משמעותי במחקריו של סיגל, עליו הוא כתב את הדוקטורט שלו ולאחר מכן הרחיבו לכדי ספר עיון שלם, הוא ספר היובלים. סיגל תרם באופן משמעותי לפיתוח המחקר אודותיו עם ההשערה כי הספר איננו אחיד ומבוסס על מקורות שונים יחד עם רובד של מחבר-עורך ("*Composer*", בלשונו). נושא משמעותי נוסף במחקריו של סיגל, הוא ספר דניאל, עליו הוא גם כן כתב ספר עיון שלם וכעת שוקד על כתיבת פירוש מקיף (בסדרת Yale Anchor Bible). סיגל העמיק את ההשערה כי כוונת מחבריו השונים של הספר הייתה לבצע פרשנות לספרים מקראיים קודמים. התמחות מחקרית נוספת של סיגל, היא בביקורת נוסח המקרא, כולל מגילות מקראיות מקומראן והתרגומים העתיקים (ובמיוחד תרגום השבעים). סיגל משמש כעורך הראשי של "מפעל המקרא", ובמסגרת זו הוציא ב-2024 מהדורת תרי עשר ובעתיד צפויות לצאת מהדורות יהושע ושופטים.

ב-2005, סיגל החל לעבוד כמרצה בחוג למקרא של האוניברסיטה העברית בירושלים. בין 2016 ל-2018, סיגל עמד בראש המכון למדעי היהדות של האוניברסיטה העברית, והחל מ-2018 ועד ל-2021 הוא שימש כדיקן הפקולטה למדעי הרוח של האוניברסיטה. בחלוף השנים, סיגל פרסם יותר מ-50 מאמרים מדעיים. נכון ל-2024, סיגל משמש כעורך הראשי של כתבי העת "Textus" ו"תרביץ" ושל "מפעל המקרא" וכן כיושב ראש הוועדה האקדמית של מרכז אוריון לחקר מגילות מדבר יהודה והספרות הקרובה להן, בנוסף להוראתו כפרופסור מן המניין בחוג למקרא של האוניברסיטה העברית בירושלים.

הוא נשוי לעליזה סיגל, דוקטור לחינוך המשמשת כמרצה בכירה בבית הספר לחינוך של אוניברסיטת בן-גוריון, ולזוג ארבעה בנים ושני נכדים. ב-16 בינואר 2024 שכל את אחיינו, רב-סרן במיל' זכריה הבר, שנהרג כחלק מן הלחימה ברצועת עזה במלחמת חרבות ברזל.

## ספריו
* מיכאל סיגל, **ספר היובלים: שכתוב המקרא, עריכה, אמונות ודעות**, ירושלים: מאגנס, 2007

## קישורים חיצוניים

* מיכאל סיגל, באתר האוניברסיטה העברית בירושלים
* העמוד של סיגל באתר academia.edu
* 

קטגוריה:בוגרי ישיבה יוניברסיטי
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי תקופת הבית השני
קטגוריה:חוקרי מקרא ישראלים
קטגוריה:סגל האוניברסיטה העברית בירושלים: מקרא
קטגוריה:בית שמש: אישים
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:ישראלים שנולדו ב-1972
בוקה רטון

**בוקה רטון** (באנגלית: **Boca Raton**) היא עיר בדרום מזרח מדינת פלורידה שבארצות הברית, במחוז פאלם ביץ'. העיר ממוקמת על חוף האוקיינוס האטלנטי, כ-70 ק"מ צפונית למיאמי. בוקה רטון ידועה בקהילות מגורים יוקרתיות, בחופי ים ובמוקדי קניות, ומהווה מוקד משיכה לתיירים ולתושבים כאחד.

## היסטוריה
### התיישבות מוקדמת
האזור שבו נמצאת כיום בוקה רטון היה מאוכלס במקור על ידי שבטים ילידים. ההתיישבות האירופאית באזור החלה במאה ה-19, אך בוקה רטון נותרה עיירה קטנה ולא מפותחת יחסית עד תחילת המאה ה-20.

### פיתוח העיר
בשנות ה-20 של המאה ה-20 החל אדריכל הנוף והמתכנן אדיסון מיזנר בפיתוח העיירה כחלק מתוכניתו להפוך את פלורידה לאזור נופש יוקרתי בסגנון ים תיכוני. מיזנר עיצב מבנים רבים בעיר, ומורשתו ניכרת עד היום באדריכלות העיר.

בוקה רטון הוכרזה כעיר רשמית בשנת 1925, ומאז התפתחה במהירות. בשנות ה-60 נפתח בעיר קמפוס של אוניברסיטת פלורידה האטלנטית, מה שהוסיף לה להיות מרכז השכלה ותרבות חשוב.

## דמוגרפיה
על פי מפקד האוכלוסין של 2020, מתגוררים בעיר כ-97,000 תושבים. אוכלוסיית העיר מגוונת וכוללת אוכלוסייה יהודית גדולה, לצד קהילות מהגרים רבות. בוקה רטון נחשבת לאחד האזורים המבוקשים ביותר למגורים בקרב גמלאים ומשפחות בזכות איכות החיים הגבוהה.

## כלכלה
הכלכלה של בוקה רטון מבוססת על תחומים מגוונים, כולל תיירות, קמעונאות, חינוך ושירותים פיננסיים. בעיר ישנו מספר רב של בתי מלון, אתרי נופש, ומרכזי קניות יוקרתיים כמו "מיזנר פארק" (Mizner Park), שהפך למוקד תרבותי מרכזי בעיר. בנוסף, העיר משמשת מרכז לחברות טכנולוגיה ומחקר, כמו גם לחברות שירותים.

## אטרקציות ואתרי תיירות
* **מיזנר פארק** (Mizner Park): מתחם קניות ובילוי הכולל מסעדות, חנויות יוקרה, ואתר הופעות פתוח.
* **פארק החוף של בוקה רטון** (South Beach Park): חוף ים ידוע שמושך תיירים מקומיים ובינלאומיים.
* **מוזיאון האמנות של בוקה רטון** (Boca Raton Museum of Art): מוזיאון המציג תערוכות אמנות מתחלפות, אמנות מודרנית וקלאסית, וכולל גלריות מקומיות ובינלאומיות.
* **מוזיאון מוריקמי וגנים יפניים** (Morikami Museum and Japanese Gardens): גן יפני ומוזיאון לתרבות יפנית השוכן בפרוורי העיר.
* **פסטיבלים ואירועים**: העיר מארחת אירועים ופסטיבלים, ביניהם פסטיבלים של מוזיקה ואומנויות מקומיות, שמושכים קהל רחב מהאזור.

## חינוך
בוקה רטון היא בית לקמפוס המרכזי של **אוניברסיטת פלורידה האטלנטית (FAU)**, אחת מהאוניברסיטאות הציבוריות המובילות בדרום פלורידה. כמו כן, יש בעיר מוסדות חינוך נוספים, בתי ספר ציבוריים ופרטיים בעלי דירוגים גבוהים, מה שמושך משפחות רבות לאזור.

## תחבורה
העיר ממוקמת קרוב לכבישים מהירים, מה שמאפשר גישה נוחה לערים הגדולות באזור כמו מיאמי ופורט לודרדייל. בנוסף, פועל בעיר שדה תעופה קטן, נמל תעופה בוקה רטון, המיועד בעיקר לטיסות פרטיות ולעסקים. תחבורה ציבורית זמינה באמצעות אוטובוסים של מערך התחבורה האזורי.

## אקלים
בוקה רטון נהנית מאקלים טרופי לח, עם חורפים מתונים וקיצים חמים ולחים. העונה הגשומה מתרחשת בעיקר בין מאי לאוקטובר, והעיר מועדת מדי פעם לסופות הוריקן עקב מיקומה על החוף האטלנטי.

## קהילות ותרבות
בוקה רטון ידועה כעיר בעלת קהילה יהודית גדולה ותוססת, עם מספר רב של בתי כנסת, מרכזים קהילתיים, בתי ספר יהודיים ואירועי תרבות יהודית. כמו כן, העיר מהווה יעד פופולרי לגמלאים הודות לאיכות החיים הגבוהה ולמרכזים רפואיים מתקדמים.

## קישורים חיצוניים

* 

קטגוריה:יישובים שהוקמו ב-1895
קטגוריה:פלורידה: ערים
קטגוריה:יהדות פלורידה
חוה ועודד בארץ הקסמים

"**חוה ועודד בארץ הקסמים**" הוא אלבום האולפן ה-12 של הזמרת הישראלית חוה אלברשטיין בהשתתפות עודד תאומי. הוא ראה אור בשנת 1973 בהוצאת CBS ישראל.

## שירים
האלבום מתחיל בנעימת פתיחה, שאורכה כדקה וחמישים שניות. "את כל פלאי הקיץ" מתאר כמיהה לחוויות ולפלאי החיים, ומראה את היופי שבפרטים הקטנים והגדולים שבטבע, הן במראות העיר והן בקשרים האנושיים. "החולם הקטן" מבטא את רצונה של הדוברת לנסוע לעולם דמיוני וקסום שבו תוכל להיות חופשית כמו ענן, פרפר או קוסמת. "יום אחד הייתי קוסם" נכתב והולחן על ידי עודד בורלא, והיה שיר הפתיחה של תוכנית הטלוויזיה "טיול בספרי אגדות" בהגשת דליה פרידלנד. "הגמל הנחמד" מספר על גמל בודד שמטייל במדבר ומביע את בדידותו בתקווה למצוא בן-זוג לחלוק אתו את הדרך. בתחילה הוא שר שיר עצוב מתוך תחושת ריקנות, אך לאחר שמוצא מזון, תחושותיו משתנות לשמחה ולסיפוק. "שבע" מתאר את אהבתה של רחל אמנו לגדי שחור שטיפחה וליוותה, כאשר דאגתה אליו מסייעת לה לעבור את שבע שנות ההמתנה ליעקב.

"דוד רדיו" מספר על מכשיר רדיו המדומה כדמות חיה, חכמה ומשפחתית. דרך תיאוריו, השיר מעביר תחושת חיבור ואמון בילדותיות, כאשר הרדיו מספק מידע, שירים וברכות, ומעורר תחושת ביטחון וחום, כמעט כמו בן משפחה נוסף. הפחד של הרדיו מהחושך והצורך באור מדגישים את התלות שלו באנשים סביבו, באופן שמאניש את המכשיר. "החללית" מתאר כמיהה לאהבה ייחודית וקסומה, המיוצגת על ידי דמות דמיונית של אדם מחללית. הדוברת שומרת על סוד רגשותיה ומחפשת קשר עם מישהו יוצא דופן, שמגיע מעולם אחר ואולי יביא אתו הבנה עמוקה ומשמעות לחייה. "עץ הכוכבים" עוסק ביחס שבין קניינים רוחניים לגשמים, ובין ערכי הדור המבוגר לעומת ערכי הדור הצעיר, המקדש את החומרנות. שם השיר, "עץ הכוכבים", הוא אוקסימורון שכן עץ הוא אובייקט נטוע וקרוב לקרקע ואילו הכוכבים ממוקמים בחלל ומרוחקים מאוד. הכוכבים מסמלים רעיונות או ערכים נשגבים שאינם תלויים בזמן. "עוג מלך הבשן" נכתב על ידי נתן אלתרמן והולחן על ידי משה וילנסקי.

"כן גורו לא גורו" נכתב והולחן על ידי אברהם שלונסקי. "אישה באבטיח" מתאר אישה המתגוררת בתוך אבטיח, ומקימה בו חלל ביתי עם רהיטים וחתול. כשהעונת פריחתו מסתיימת, היא נאלצת לעבור לגזר קטן, ומגלה שעם הצפיפות החדשה, קשה לה להכיל את רהיטיה ואת עצמה. "המפוזר מכפר אז"ר" היה עיבוד לספרה של לאה גולדברג, "המפוזר מכפר אז"ר". הרצועה ה-14 היא מחרוזת של "והנה באה התזמור", "הסירים על הקיר" ו"מקהלה עליזה".

## רשימת רצועות

## קישורים חיצוניים

## הערות שוליים

קטגוריה:אלבומי חוה אלברשטיין
קטגוריה:אלבומים משותפים
קטגוריה:אלבומים בעברית
קטגוריה:אלבומי חברת CBS ישראל
אבו אדאמס

**אברהימה "אבו אדאמס"** (באנגלית: **Ebrima "Ebou" Adams**; נולד ב-15 בינואר 1996) הוא כדורגלן גמביאני המשחק בעמדת הקשר בפורטסמות' ובנבחרת גמביה.

## קריירת מועדונים
אדמס נולד בגריניץ' להורים ממוצא גמביאני. התחיל לשחק בקבוצת הכדורגל של אופרינגטון ובגיל 14 הצטרף לדארטפורד. ב-26 באפריל 2014 ערך את הופעת הבכורה שלו בקבוצה בהפסד 3-1 לנוניאטון טאון. ב-14 בספטמבר הושאל לווטסון קז'ואלס.

ב-1 בפברואר 2016 אדמס חתם לשנה וחצי בנוריץ' סיטי והצטרף לקבוצה הצעירה של המועדון. אדאנס הפך לכדורגלן היקר בהיסטוריה של דארטפורד, למרות שהסכום אותו שילמה נוריץ' לא פורסם. בנובמבר  הבקיע את שער הבכורה שלו בקבוצה הבוגרת בניצחון 1-4 נגד מילטון קינס דונס במסגרת גביע הליגה האנגלי. בדצמבר  הושאל לבריינטרי טאון לחודש אחד.

ב-26 ביוני 2017 הושאל לשרוסברי טאון מהליגה האנגלית הראשונה בהשאלה לשישה חודשים. את הופעת הבכורה שלו ערך בניצחון 0-1 נגד וימבלדון. ב-9 בינואר 2018 חתם בלייטון אוריינט מהליגה הלאומית בהשאלה לשארית העונה.

ב-1 ביוני 2018 חתם באבספליט יונייטד מהליגה הלאומית.

ב-18 ביוני 2019 חתם לשנתיים בפורסט גרין רוברס במדיה שיחק שלוש שנים.

ב-13 במאי 2022 חתם לשלוש שנים בקארדיף סיטי. עוד בטרם החלה העונה נפצע בגיד שריר החזה שלו ונעדר כחצי שנה. זמן קצר לאחר חזרתו נפצע שוב בברך וגמר את העונה מבלי שרשם דקות משחק. ב-6 באוגוסט 2023 ערך את הופעת הבכורה שלו בקבוצה בתיקו 1-1 נגד לידס יונייטד.

ב-31 בינואר 2024 הושאל לדרבי קאונטי עד לסיום העונה. ב-3 בפברואר ערך את הופעת הבכורה שלו בקבוצה בניצחון 0-1 נגד צ'רלטון אתלטיק. ב-29 במרץ 2024 אדמס הבקיע את השער הראשון שלו בניצחון 0-1 נגד בלקפול. במרץ  נבחר לכדורגלן החודש בליגה. בסיום העונה דרבי עלתה ליגה וב-17 ביולי 2024 חתם על חוזה בקבוצה לשלוש שנים.

ב-16 בינואר 2026 חתם לשנתיים וחצי בפורטסמות' תמורת 500 פאונד.

## קריירה בינלאומית
ב-8 בספטמבר 2018 ערך את הופעת הבכורה שלו בנבחרת גמביה בתיקו 1-1 נגד . ב-11 ביוני 2024 הבקיע את שער הבכורה שלו בנבחרת בהפסד 3-2 ל.

השתתף עם הנבחרת פעמיים בגביע אפריקה לאומות.

## תארים
; פורסט גרין רוברס
*הפוטבול ליג השנייה: 

; אישיים
*נבחרת העונה בפוטבול ליג השנייה: 

## קישורים חיצוניים

קטגוריה:כדורגלנים אנגלים
קטגוריה:כדורגלנים גמביאנים
קטגוריה:קשרי כדורגל אנגלים
קטגוריה:קשרי כדורגל גמביאנים
קטגוריה:כדורגלני נוריץ' סיטי
קטגוריה:כדורגלני לייטון אוריינט
קטגוריה:כדורגלני קארדיף סיטי
קטגוריה:כדורגלני דרבי קאונטי
קטגוריה:כדורגלני פורטסמות'
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:אנגלים שנולדו ב-1996
קטגוריה:גמביאנים שנולדו ב-1996
פיקוד מרכז של כוחות צי ארצות הברית

**פיקוד מרכז של כוחות צי ארצות הברית** (באנגלית: **United States Naval Forces Central Command** ובקיצור: **NAVCENT**) היא מפקדה מרכזית בצי ארצות הברית המספקת פיקוד, בקרה מבצעית ותיאום של כוחות הצי האמריקני בתחום האחריות של פיקוד מרכז של ארצות הברית. גזרת פעילות המפקדה היא באזור המפרץ הפרסי, הים הערבי, ים סוף ומפרץ עומאן. תחת המפקדה פועל הצי החמישי של ארצות הברית.

## היסטוריה
מקורו של הפיקוד בכוח המזרח התיכון (MEF) שהוקם על ידי צי ארצות הברית ב-1949, לצורך נוכחות באזור המפרץ הפרסי. ב-1971 הוקם בסיס קבע בבחריין. יחד עם הקמת פיקוד מרכז של ארצות הברית ב-1983 הוקם גם פיקוד כוחות הצי באזור שהוכפף אליו. ב-1995 הוקם (מחדש) הצי החמישי וקצין בדרגת תת-אדמירל מונה למפקד הצי והפיקוד. ב-2002 מונה מפקד הפיקוד והצי החמישי גם למפקד הכוחות הימיים המשולבים, כוח משימה המורכב מקואליציה של שותפים אזוריים ובינלאומיים על מנת להבטיח את הסדר והביטחון באזור ולשמור על נתיבי השיט האזוריים.

## יחידות
*הכוחות הימיים המשולבים - כוח ימי רב לאומי המשלב נציגויות מ-46 מדינות, בפיקוד מפקד הפיקוד, תת-אדמירל שהוא גם מפקד הצי החמישי. סגנו הוא קצין בדרגת קומודור מהצי המלכותי הבריטי. הכוח מורכב מחמישה כוחות משימה:
**CTF 150 - כוח משימה משולב לאזור מפרץ עומאן ומלחמה בטרור
**CTF 151 - כוח משימה משולב למלחמה בפיראטיות
**CTF 152 - כוח משימה משולב לאזור המפרץ הפרסי
**CTF 153 - כוח משימה משולב לאזור ים סוף ומפרץ עדן
**CTF 154 - כוח משימה משולב לאימונים ימיים
*הצי החמישי של ארצות הברית:
**TF-50 - כוח תקיפה ימי המורכב מנושאת מטוסים, סיירת ומשחתת.
**TF-51 - כוח משימה לתגובה לאירועי חירום, סיוע הומניטרי וכן פיקוד על כוחות לוחמה אמפיבית באזור. הכוח מורכב ממגוון אוניות סער אמפיבית ומגוון כלי טיס הממריאים אנכית
**TF-52 - כוח משימה ללוחמת מוקשים מורכב מציידת מוקשים, מסוקים, צוותי חבלה וסילוק פצצות וכלי צלילה בלתי מאוישים.
**TF-53 - כוח משימה לוגיסטי, כולל ספינות עזר, תדלוק ותחמושת
**TF-54 - כוח צוללות, כולל צוללת טילי שיוט וצוללת תקיפה
**TF-55 - כוח משימה לשליטה בפני השטח הימיים, כולל סיירת, משחתת ואונייה ללוחמת חופים
**TF-56 - כוח משימה העוסק בבין היתר בפינוי מטעני נפץ, לוחמת חוף ימית וכוחות תמיכה לוגיסטיים
**TF-57 - כוח משימה אווירי למשימות מעקב וסיור ימיים, מורכב ממטוסי סיור ימיים וכלי טיס בלתי מאוישים
**TF-59 - כוח משימה המפעיל מערכות בלתי מאוישות ובהן כלי טיס, כלי שיט, וכלי צלילה

## קישורים חיצוניים

* 

קטגוריה:צי ארצות הברית
קטגוריה:פיקוד מרכז של ארצות הברית
מחנה הריכוז נובאקי

**מחנה הריכוז נובאקי** (בסלובקית: **Nováky**) היה מחנה ריכוז שפעל בתקופת הכיבוש הגרמני של סלובקיה במלחמת העולם השנייה, בסמיכות לעיירה נובאקי. הוא פעל בין השנים 1942–1944 ונכלאו בו כ-1,600 יהודים. חלקם שולחו ממנו לאושוויץ.

## הקמת המחנה
לקראת סוף 1941 נכלאו יהודים בשטח, ששימש קודם לכן מחנה צבאי צ'כוסלובקי, לקראת שילוחם לפולין.

באביב 1942 לאחר שממשלת סלובקיה החליטה להפסיק את שילוח היהודים להשמדה בפולין, הוחלט על הפיכת המקום למחנה ריכוז ועבודה. במחנה נכלאו משפחות יהודיות והיו בו פעילויות חינוכיות ופעילות ספורט עבור הילדים שנכלאו בו. אסירי המחנה עסקו בייצור מוצרים עבור הממשל בסלובקיה הכבושה. שומרי המחנה היו אנשי משמר הלינקה הסלובקיים.

בין השאר נכלא במחנה רודולף ורבה, שגורש ממנו לאושוויץ.

## שחרור המחנה
ב-28 באוגוסט 1944, במהלך המרד הסלובקי, שוחררו אסירי המחנה. חלקם הצטרפו לשורות המורדים ולחמו עמם נגד כוחות הכיבוש הגרמניים.

## קישורים חיצוניים
* מחנה הריכוז נובקי באנציקלופדיה של השואה, יד ושם
* מחנה נובקי באתר יד יערי

## הערות שוליים

קטגוריה:מחנות ריכוז
קטגוריה:סלובקיה במלחמת העולם השנייה
קטגוריה:סלובקיה: היסטוריה
קטגוריה:השואה: מחנות ריכוז
Black Sabbath (שיר)

"**Black Sabbath**" הוא שיר של להקת ההבי מטאל הבריטית בלאק סאבת', שנכתב בשנת 1969 ויצא באלבום הבכורה הנושא את שמם בשנת 1970. באותה שנה, השיר הופיע כאיי-סייד בסינגל בן ארבעה שירים בגודל 12 אינץ', עם "The Wizard" גם באיי-סייד ו-"Evil Woman" ו-"Sleeping Village" בבי-סייד, ויצא על ידי חברת התקליטים ורטיגו של פיליפס רקורדס. ביפן ובפיליפינים הוא יצא כסינגל על ידי פיליפס עם השיר "Evil Woman, Don't Play Your Games with Me" כאיי-סייד.

## היסטוריה
לדברי הלהקה, השיר נכתב בהשראת חוויה שעבר גיזר באטלר בימי Earth. באטלר, שהיה אובססיבי לתורת הנסתר באותה תקופה, צבע את דירתו בשחור מט והניח כמה צלבים הפוכים ותמונות של השטן על הקירות. אוזי אוסבורן נתן לבאטלר ספר נסתר שחור, כתוב בלטינית ומעוטר בתמונות רבות של השטן. באטלר קרא את הספר ואז הניח אותו על מדף ליד מיטתו לפני שהלך לישון. כשהתעורר, לטענתו, ראה דמות שחורה גדולה עומדת בקצה מיטתו ובוהה בו. הדמות נעלמה ובאטלר רץ למדף שבו הניח את הספר קודם לכן, אבל הספר נעלם. באטלר סיפר את הסיפור הזה לאוסבורן, שכתב את מילות השיר בהתבסס על ניסיונו של באטלר. השיר מתחיל במילים:What is this that stands before me? (מה זה עומד לפניי?)

Figure in black which points at me. (דמות בשחור שמצביעה עלי.)
גרסה של שיר זה מהדמו הראשון של בלאק סאבת' קיימת באלבום האוסף של אוזי אוסבורן The Ozzman Cometh. לשיר יש בית נוסף עם שירה נוספת לפני הגשר. זהו אחד השירים המבוצעים ביותר של הלהקה, והוא בוצע בכל סיבוב הופעות בקריירה שלהם.

## קליפ
וידאו קליפ לשיר הופק כחלק מהופעה של הלהקה בשנת 1970 בתוכנית הגרמנית Beat-Club. הקליפ צולם באולפן עם כפר בחזית.

## קישורים חיצוניים

## הערות שוליים

קטגוריה:שירי 1969
קטגוריה:שירי בלאק סאבת'
קטגוריה:שירים באנגלית
קטגוריה:שירים על סיוטים
למבה (אי)

**לֶמְבֶּה** (באנגלית: **Lembeh**; באינדונזית: **Pulau Lembeh**) הוא אי באינדונזיה, השוכן למול החוף הצפון מזרחי של סולאווסי בקרבת העיר ביטונג .

שטח האי למבה הוא 50 קמ"ר, ומבנהו ארוך וצר, כאשר אורכו הוא 25 ק"מ. האי נפרד מן האי המרכזי הקרוב אליו, סולאווסי, בידי רצועה צרה של מים הידועה בשם "מצר למבה".

באי גרים (נכון ל־2010) כ-8,500 איש, עם צפיפות אוכלוסין של כ־388.2 תושבים לקמ"ר.

מצר למבה ידוע בשל צפיפות גבוהה של חיות ימיות משונות, ובעיקר פיתיונאיים, זנים נדירים של תמנונאים, סוסוני-ים וחשופיות ים. המצר הוא יעד פופולרי מאוד לצוללנים מומחים וצלמים מכל העולם. הודות למאפייני הטבע המגנים על המצר, האתר פתוח לצלילה בכל עונות השנה, ונדיר ביותר שתאסר כניסה בשל מזג אוויר רעוע.

## קישורים חיצוניים

## הערות שוליים

קטגוריה:איים
קטגוריה:איים באוקיינוס השקט
קטגוריה:אינדונזיה: איים
צבא ההגנה של זמביה

**צבא ההגנה של זמביה** (באנגלית: **Zambia Defense Force**) הוא הכוחות המזוינים של רפובליקת זמביה שתפקידם העיקריים להגן על ריבונות המדינה שתפקידם העיקריים להגן על ריבונות המדינה ולסייע במישור הלאומי. המפקד העליון הוא הנשיא ובראש הצבא עומד הרמטכ"ל הכפוף למשרד הגנה והביטחון הלאומי ולשר העמוד בראשו.
## ארגון
ממוזער|175x175 פיקסלים|רונדל חיל האוויר של זמביה
הצבא מורכב בעיקר מצבא יבשה, חיל האוויר והשירות הלאומי של זמביה (שאינו כוחו צבאי במהותו אך תחת הצבא), וזאת לצד יחידות נוספות. בהיותה מדינה ללא מוצא לים, אין לזמביה צי, אם כי צבא זמביה מקיים יחידה סיור ימית הפועלים מקווה מים פנימיים. מספר החיילים המשרתים הוא מעל ל-15,000 בשירות פעיל לצד כ-3,000 במילואים (לא כולל השירות הלאומי) המפוזרים ביחידות הבאות:
* זרוע יבשה
** 3 חטיבות חי"ר
** רגימנט שריון אחד
** רגימנט סיור משורין
** גדוד ממוכן
** 6 גדודי חי"ר קלים
** יחידה ימית
** רגימנט ארטילריה
*** 2 גדודים קניים
*** גדוד רקטי
** 3 גדודי חי"ר מרחבים
** יחידת קומנדו
** יחידת הכשרה
זאת לצד יחידות תמיכה נוספת כמו רפואה חימוש ועוד
* חיל האוויר
** גדוד הגנה אווירית
** 9 טייסות
ויחידות מטה נוספות.

## היסטוריה

הצבא הוקם עם עצמאותה של זמביה ב-24 באוקטובר 1964, על בסיס יחידות שהרכיבות את כוחות הגנה של הפדרציה המפורקת של רודזיה וניאסלנד. במהלך שנות ה-70 וה-80, הוא היה מעורב במספר סכסוכים אזוריים, דוגמת מלחמת הגבול בדרום אפריקה ומלחמת הסבך הרודזי. בנוסף הצבא היה מעורב במשימות מטעם האו"ם והאיחוד האפריקאי.

## גלריה

קובץ:Trying out new Peacekeeping Uniforms.jpg|חיילי זמביה במשימת האו"ם ברפובליקה המרכז אפריקאית
קובץ:Zambian Air Force Hongdu K-8 at AAD 2000.jpg|מטוס Hongdu JL-8 בשירות חיל האוויר הזמבי
קובץ:Zambian AF Yarbin Y-12 AF215 (8409115700).jpg|מטוס Harbin Y-12 בשירות חיל האוויר הזמבי


## קישורים חיצוניים

* 

## הערות שוליים

קטגוריה:אפריקה: צבא וביטחון
קטגוריה:צבאות מודרניים
זמביה
קטגוריה:זמביה
קטגוריה:צבאות הגנה
נסיכה שלי

"**נסיכה שלי**" הוא שיר של הזמר הישראלי עברי לידר. השיר נכתב על ידי אורי בן ארי והולחן בידי בן ארי ואיתן דרמון. הוא עובד והופק על ידי אריאל טוכמן ויצא לאור ב-30 באפריל 2018.

## יצירה ויציאה לאור
השיר נכתב על ידי המוזיקאי הישראלי אורי בן ארי בהשראת הודעת וואטסאפ שקיבל, אותה תיאר ככזו שהיא . השיר הולחן בידי בן ארי ואיתן דרמון, ובתחילה התבקש להעביר את השיר שיבוצע בידי זמרת, אך בן ארי ביקש לבסוף שעברי לידר יבצע השיר, למרות העובדה שעד אז לא הוציא לידר אף שיר שלא כתב והלחין בעצמו.

ב-24 באפריל 2018 פרסם עברי לידר טיזר לשיר בו נראה קטע מתוך הווידאו קליפ של השיר ומציג אותו ואת הדוגמנית הישראלית בר רפאלי. השיר עובד והופק על ידי אריאל טוכמן ויצא לאור כסינגל ב-30 באפריל 2018.

## קבלה
בן שלו מ"הארץ" כינה את השיר בתור בלדת פסנתר שגרתית עם לחן לא רע ולא טוב, בעלת טקסט פשטני. הוא שיבח את הבחירה של לידר לשיר מנקודת מבטה של אישה, אבל ביקר את ההחלטה לקרוא לשיר "נסיכה שלי" — מה שיוצר לשיטתו, שאותו הגבר אליו מדברת האישה (מגרונו של לידר) מפגין את אהבתו אליה. הוא ציין גם כי במשפט "את הנסיכה שלי" מושך לידר את המלה האחרונה בצורה שהופכת את החיריק באות ל' למעין חצי צירי צעקני.

הסופרת נטע חוטר מ"מאקו" ציינה כי אף על פי שהשיר לא נכתב בידי לידר, הוא נשמע כמו אחד כזה, ותהתה האם לא עדיף שלידר יבצע שיר בסגנון שונה עם מילים פחות גנריות.

## וידאו קליפ
הווידאו קליפ של השיר בוים על ידי רומן בוצ'אצקי וצולם בידי מישה קמינסקי. בקליפ מככבת הדוגמנית והשחקנית בר רפאלי כשהיא מבצעת ליפסינק לקולו של לידר אשר שר בלשון נקבה באחת הסצנות נראים רפאלי ולידר מלטפים אחד את השני. על בחירתה של רפאלי סיפר לידר:

נכון לספטמבר 2025, לשיר יש למעלה מ-19 מיליון צפיות ביוטיוב.

### קבלה
נטע חוטר מ"מאקו" כתבה שזהו קליפ מביך ותהתה על הבחירה הגנרית בדוגמנית רפאלי שלדעתה הינה גנרית ומשעממת.

## קאבר

במהלך הופעה של לידר ביולי 2023 בקיסריה ביצע את "נסיכה שלי" יחד עם הזמרת אודיה.

## מיקומי שיא
### מצעדים שבועיים

### מצעדים שנתיים

## קישורים חיצוניים

* 
* 

## הערות שוליים

קטגוריה:סינגלים מ-2023
קטגוריה:שירי עברי לידר
קטגוריה:שירי אודיה
קטגוריה:דואטים
קטגוריה:שירים בעברית
קטגוריה:שירים שנכתבו על ידי אורי בן ארי
קטגוריה:שירים שהולחנו על ידי אורי בן ארי
קטגוריה:שירים שהולחנו על ידי איתן דרמון
קטגוריה:שירים שהופקו על ידי אריאל טוכמן
יוליוס מאלמה

**יוליוס סלו מאלמה** (באנגלית: **Julius Sello Malema**; נולד ב-3 במרץ 1981) הוא פוליטיקאי דרום אפריקאי העומד בראשות מפלגת לוחמי החופש הכלכלי (EFF).

## ביוגרפיה
מאלמה התחיל את הדרך שלו בפוליטיקה כילד במפלגת הקונגרס הלאומי האפריקני (ANC). באפריל 2008 נבחר לנשיא המשמרת הצעירה של המפלגה במהלכן נחשפו יחסיו הרעועים עם יו"ר המפלגה ונשיא דרום אפריקה דאז ג'ייקוב זומה. בשנת 2012 נעצר בחשד להסתה לרצח של אוז'ן טרבלאנש מנהיג מפלגת הימין הקיצוני במדינה, זאת בגלל עצרת של המפלגה בא נאם וקרא להרוג את החקלאים הבורים.

שנה לאחר מכן הקים את מפלגת לוחמי החופש הכלכלי (EFF) שהתמודדה בבחירות 2013 וזכתה ב-25 מושבים בפרלמנט. במהלך השנים שמו עלה לכותרות בגלל התבטאויות גזעניות וחקירות כנגדו בחשד להונאה, הלבנת הון וסחיטה באיומים, אולם מעולם לא הורשע. כל אלו הפכו את דמותו של מאלמה לשנויה במחלוקת.

## דעותיו
מאלמה תומך בהלאמת הרכוש במדינה וטוען כי גם לאחר סיום משטר האפרטהייד במדינה, הלבנים ממשיכים לקחת אדמות ששייכות לשחורים.

מאלמה תמך בחמאס במתקפת הפתע על ישראל ב-7 באוקטובר 2023 ואף אמר כי אם יבחר לנשיאות יספק נשק לחמאס.

מאלמה אף תומך ברוסיה במלחמת אוקראינה–רוסיה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים דרום אפריקאים
קטגוריה:קומוניסטים
קטגוריה:הוגי דעות ומנהיגים אנטישמים
קטגוריה:אנטי-ציונים
קטגוריה:אנטי-אמריקאים
קטגוריה:דרום אפריקאים שנולדו ב-1981